Parlamentarii europeni vor vota, săptămâna aceasta, Regulamentul privind inteligența artificială, în care au strecurat și amendamente privind sistemul de recunoaștere facială.
Astfel, sistemul se va folosi la identificarea biometrică pentru recunoașterea automată a caracteristicilor umane fizice, fiziologice, comportamentale și psihologice. Totodată, se introduce și identificarea la distanță a persoanelor fizice.
După ce au încercat să liniștească opinia publică, prin așa-zise măsuri de protecție împotriva încălcării dreptului la viață privată și la intimitate de către sistemele care utilizează inteligența artificială, europarlamentarii introduc, pe ultima sută de metri, amendamente halucinante.
Astfel, potrivit unuia dintre amendamente introduse la proiectul de Regulament european privind utilizarea inteligenței artificiale, se va folosi identificarea biometrică pentru recunoașterea automată a caracteristicilor umane fizice, fiziologice, comportamentale și psihologice, cum ar fi fața, mișcarea ochilor, expresiile faciale, forma corpului, vocea, vorbirea, mersul, postura, puls, tensiune arterială, miros, apăsări de taste, reacții psihologice (furie, suferință, durere etc.).
Citeste mai mult pe national.ro